L 52/38
SL
Uradni list Evropske unije
20.2.2023
PRILOGA XIII
Visokopatogena aviarna influenca DEL 1 POSEBNI POGOJI ZA IZVAJANJE ZAŠČITNEGA CEPLJENJA V NUJNIH PRIMERIH ZA PREPREČEVANJE IN OBVLADOVANJE VISOKOPATOGENE AVIARNE INFLUENCE
1.
Velikost območja cepljenja: ni posebnih pogojev.
2.
Velikost območja okoli območja cepljenja: ni posebnih pogojev.
3.
Vrsta cepiva, ki ga je treba uporabiti: Cepiva, ki ne vsebujejo živega virusa aviarne influence (cepiva z živim virusom aviarne influence, oslabljenim ali ne, se ne uporabljajo).
4.
Minimalna precepljenost: ni posebnih pogojev.
5.
Ciljne živali/vrste: perutnina ali ptice v ujetništvu, ki se gojijo v obratih, vključenih v uradni načrt cepljenja.
DEL 2 POSEBNI POGOJI ZA OKREPLJENO LABORATORIJSKO SPREMLJANJE, KI GA JE TREBA IZVAJATI NA OBMOČJIH CEPLJENJA IN OBMOČJIH OKOLI OBMOČIJ CEPLJENJA MED ZAŠČITNIM CEPLJENJEM V NUJNIH PRIMERIH ZA PREPREČEVANJE IN OBVLADOVANJE VISOKOPATOGENE AVIARNE INFLUENCE
Laboratorijsko spremljanje z odvzemom vzorcev za virološko testiranje se izvaja vsaka dva tedna v obratih, v katerih se je izvajalo zaščitno cepljenje v nujnih primerih, da se odkrije pojav okužbe z divjim virusom visokopatogene aviarne influence.
Spremljanje mora omogočiti odkritje 5-odstotne ali nižje prevalence okužbe z virusom visokopatogene aviarne influence v obratu, kjer poteka cepljenje, s 95-odstotno stopnjo zaupanja.
DEL 3 ŽIVALI IN PROIZVODI, ZA KATERE VELJA PREPOVED PREMIKOV, IN POGOJI ZA ODOBRITEV ODSTOPANJA V SKLADU S ČLENOM 13 NA OBMOČJU CEPLJENJA, KJER SE IZVAJA ZAŠČITNO CEPLJENJE V NUJNIH PRIMERIH ZA PREPREČEVANJE IN OBVLADOVANJE VISOKOPATOGENE AVIARNE INFLUENCE
1.
Živali in proizvodi, za katere velja prepoved premikov: cepljena perutnina ali ptice v ujetništvu in njihovi proizvodi znotraj in zunaj območja cepljenja.
2.
Zarodni material, za katerega velja prepoved odvzema: ni relevantno.
3.
Pogoji za odobritev odstopanja v skladu s členom 13(2), točka (b)(ii), členom 13(3), točka (b), in členom 13(4), točka (b).
Premiki cepljene perutnine ali ptic v ujetništvu in njihovih proizvodov znotraj in zunaj območja cepljenja se lahko odobrijo le v primerih, ki jih zajemajo enaki splošni in posebni pogoji, kot so določeni v členih 28, 29 in 30, členu 31(1) ter členih 33, 34 in 37 Delegirane uredbe (EU) 2020/687, ter v skladu z njimi.
Po koncu obdobja obnovitve zdravstvenega statusa se ukrepi iz točk 2 do 4 dela 5 še naprej izvajajo v obratih, ki gojijo cepljene živali, vse dokler gojijo cepljene živali.